text: দেলোয়ার হোসেন বাংলাদেশ আওয়ামী লীগের রাজনীতিবিদ ও বরগুনা-১ (আমতলী, তালতলী ও বরগুনা সদর) আসনের সাবেক স্বতন্ত্র সংসদ সদস্য।
  
  জন্ম ও প্রাথমিক জীবন 
  দেলোয়ার হোসেন বরগুনা জেলায় জন্মগ্রহণ করেন।
  
  রাজনৈতিক ও কর্মজীবন 
  দেলোয়ার হোসেন ছাত্রাবস্থায় ঊনসত্তরের গণঅভ্যুত্থানে অংশগ্রহণ করেন। ১৯৭৭ সাল থেকে ১৯৮১ সাল পর্যন্ত তিনি বরগুনা জেলা ছাত্রলীগের সভাপতি ছিলেন। ১৯৮৩ সালে তিনি ইউনিয়ন পরিষদের চেয়ারম্যান নির্বাচিত হন। ১৯৮৭ সালে সফল চেয়ারম্যান হিসেবে রাষ্ট্রীয় পুরস্কার পান। ১৯৯০ সালে ইউনিয়ন চেয়ারম্যান পদ থেকে পদত্যাগ করে উপজেলা পরিষদ নির্বাচনে অংশগ্রহণ করে নির্বাচিত হন। তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।
  
  ২০০৮ ও ২০১৪ সালের জাতীয় নির্বাচনেও তিনি স্বতন্ত্রভাবে অংশনিয়ে পরাজিত হন।
  
  আরও দেখুন 
  
   অষ্টম জাতীয় সংসদ সদস্যদের তালিকা
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:বরগুনা জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:বরগুনা জেলার ব্যক্তিবর্গ
title: দেলোয়ার হোসেন (রাজনীতিবিদ)